Пісаў нарысы, апавяданьні, аповесьці на ваенную й даваенную тэматыку. Аўтар кніг “Першая прыступка” і “Шапэн”. Большасьць твораў мае аснову з уласнага жыцьця. Апавяданьне “Пасьля сьвітанку” мае прысьвячэньне “памяці майго бацькі Аляксандра Пятровіча”. Падзеі адбываюцца на Берасьцейшчыне: “сяло Троіцкае, куды чатыры гады таму назад Сенька прыехаў разам з маці зь Берасьця ў бежанцы, два дні таму назад адбілі ў белапалякаў чырвоныя кавалерысты. Двое зь іх пасяліліся ў доме гаспадара і Сенька адразу пасябраваў зь імі. Таму, калі гаспадар ціха паклікаў яго ў пуню і загадаў весьці кабылу ў начное, не хацелася зь імі раставацца”.